Source: https://www.mobile.de/ro/confiden%C5%A3ialitate/pg:privacy
Timestamp: 2019-02-17 23:54:18+00:00
Document Index: 37981464

Matched Legal Cases: ['articolul 6', 'articolul 6', 'articolul 6', 'articolul 6', 'articolul 6', 'articolul 15', 'articolul 20', 'articolul 16']

Politica de confidenţialitate a site-ului mobile.de
1 EUR = 4.7407 LEI
Politica de confidențialitate a mobile.de
Care sunt datele cu caracter personal colectate de noi
Cum și în ce scop utilizăm datele dumneavoastră cu caracter personal
Drepturile dumneavoastră și modul în care puteți accesa, controla și corecta datele dumneavoastră cu caracter personal
Care sunt cazurile în care divulgăm datele dumneavoastră cu caracter personal
Principii aplicabile la nivel mondial în domeniul protecției datelor
Informații suplimentare importante
Prezenta politică de confidențialitate este valabilă începând cu 25.05.2018. Politica de confidențialitate valabilă până la 24.05.2018 poate fi consultată aici.
mobile.de GmbH tratează cu seriozitate sfera dumneavoastră privată și protecția datelor dumneavoastră cu caracter personal. Cu respectarea reglementărilor legale privind protecția datelor, prelucrăm datele dumneavoastră cu caracter personal numai dacă acest demers ne este permis în temeiul unei prevederi legale sau dacă v-ați exprimat acordul în acest sens. Această politică de confidențialitate descrie colectarea, utilizarea, dezvăluirea, stocarea și protejarea datelor dumneavoastră cu caracter personal.
mobile.de GmbH, Albert-Einstein-Ring 2-6, D-14532 Kleinmachnow Dreilinden, este operatorul www.mobile.de (denumit în cele ce urmează „site-ul”) și entitatea responsabilă în sensul Regulamentului general privind protecția datelor (RGPD). În situația în care prezenta politică de confidențialitate face referire la „noi” sau „a noastră”, este vizată în toate situațiile societatea mobile.de GmbH în calitate de entitate responsabilă.
Responsabilul pentru protecția datelor din cadrul societății noastre poate fi contactat la adresa datenschutz@team.mobile.de. Informații detaliate privind responsabilul nostru pentru protecția datelor pot fi regăsite aici.
Suntem responsabili pentru colectarea, utilizarea, dezvăluirea, stocarea și protejarea datelor dumneavoastră cu caracter personal în conformitate cu principiile noastre de confidențialitate aplicabile la nivel mondial și cu legislația în vigoare. În sensul descris în prezenta politică de confidențialitate, putem dezvălui datele dumneavoastră cu caracter personal altor membri ai grupului de întreprinderi eBay, care și-au asumat obligația de respectare a principiilor noastre globale de protecție a datelor (Binding Corporate Rules – BCRs). Putem procesa și stoca datele dumneavoastră cu caracter personal în centrele noastre de calcul din Uniunea Europeană, din SUA și de la nivel mondial.
Prezenta politică de confidențialitate descrie colectarea, utilizarea, dezvăluirea, stocarea și protejarea datelor dumneavoastră cu caracter personal. Aceasta se aplică pentru site-urile de und automobile.fr und alle mit ihnen verbundenen Websites mobile.de și automobile.fr și pentru toate site-urile asociate acestora și pentru toate aplicațiile, serviciile sau instrumente (denumite colectiv „Servicii“), în care se referă la această politică de confidențialitate, indiferent de modalitatea în care accesați sau utilizați serviciilor, inclusiv cu accesarea prin intermediul echipamentelor mobile.
Modificări cu privire la prezenta politică de confidențialitate
Putem modifica prezenta politică de confidențialitate în orice moment, prin publicarea versiunii modificate pe acest site, inclusiv a datei de intrare în vigoare a versiunii modificate. Vom comunica prin e-mail toate modificările esențiale ale prezentei politici de confidențialitate.
Colectăm, folosim și stocăm datele cu caracter personal ale dumneavoastră și ale echipamentelor (inclusiv a dispozitivelor mobile) utilizate de dumneavoastră, în următoarele cazuri: dacă utilizați serviciile noastre, configurați un cont, ne transmiteți informațiile prin intermediul unui formular web, adăugați informații la contul dumneavoastră sau îl actualizați, participați la discuții la nivelul Community sau al chat-urilor sau dacă ne contactați în alt mod. De asemenea, folosim plug-in-uri de rețele sociale care permit acestor rețele sociale să colecteze date.
Unele dintre datele dumneavoastră cu caracter personal (adresa de e-mail, eventual informațiile despre adresa de facturare) sunt necesare pentru a putea încheia și executa contractul de utilizare. Divulgarea tuturor celorlalte date cu caracter personal este opțională, dar poate fi necesară pentru utilizarea serviciilor noastre, de exemplu: informațiile necesare de ofertă sau comunicare pentru publicarea unui articol.
În mod suplimentar, dispunem de posibilitatea de a colecta informații cu caracter personal provenite și din alte surse, în sensul enumerat mai jos.
Din categoria datelor cu caracter personal pe care le furnizați atunci când utilizați serviciile noastre sau când configurați un cont în cadrul societății noastre fac parte:
Datele care vă identifică în mod personal, cum ar fi numele, adresele, numerele dumneavoastră de telefon, adresele de e-mail sau numele dumneavoastră de utilizator (în măsura în care se aplică) pe care le specificați în înregistrarea dumneavoastră la noi sau pe care ni le comunicați în altă modalitate.
Transmiterea de anunțuri, răspunsuri la anunțuri, informații pe care le specificați în asociere cu o tranzacție sau o cerere de finanțare, precum și alte elemente asociate tranzacțiilor, generate de dumneavoastră (de exemplu anunțuri și alte elemente de conținut pe care le generați sau care se referă la contul dumneavoastră de utilizator, căutările dumneavoastră, accesările și memorările de anunțuri sau căutări, utilizarea funcției de contact în anunțurile sau în cererile de finanțare); aceasta include și informația colectată de noi sub formă de pseudonim în sensul accesării unui număr de telefon afișat individual la nivelul unui anunț.
Alte elemente de conținut pe care le generați sau care se referă la contul dumneavoastră (de ex. evaluarea dealerilor și comentarii cu privire la evaluările dealerilor).
Informații de plată (de exemplu numere de carduri de credit sau de conturi bancare) în asociere cu accesarea unui serviciu oferit de noi contra cost.
În anumite situații menționate vă rugăm să menționați la utilizarea serviciilor noastre vârsta, sexul, interesele și preferințele.
Datele pe care le furnizați prin intermediul unui formular web, prin actualizarea sau adăugarea de date în contul dumneavoastră, prin participarea la discuțiile din cadrul Community, al chat-urilor sau când comunicăm cu dumneavoastră din alte motive.
Înregistrările convorbirilor telefonice cu departamentul nostru de relații cu clienții, cu condiția obținerii acordului dumneavoastră cu privire la înregistrarea în sensul legislației aplicabile.
Datele pe care suntem obligați sau autorizați să le colectăm sau le prelucrăm conform legislației aplicabile și care ne sunt necesare pentru autentificarea dumneavoastră, identificarea sau verificarea datelor colectate de noi (de exemplu și în situația în care există suspiciunea de încălcare a Condițiilor generale de afaceri și/sau principiilor noastre, de exemplu, în măsura admisibilității legale, o copie a documentului de identitate sau a facturii pentru verificarea adresei sau a identității dumneavoastră).
Datele cu caracter personal pe care le colectăm în mod automat la utilizarea serviciilor noastre sau la configurarea unui cont la noi de către dumneavoastră, includ următoarele informații:
Colectăm date despre interacțiunea dumneavoastră cu serviciile noastre, cu preferințele dumneavoastră de publicitate și cu comunicarea noastră cu noi. Sunt vizate informațiile pe care le recepționăm de la echipamente (inclusiv echipamente mobile) pe care le utilizați la accesarea serviciilor noastre. Aceste date pot include următoarele elemente: Codul de identificare a echipamentelor sau identificatorul unic, tipul echipamentului, codul de identificare în domeniul publicitar și token-ul unic al echipamentului. Aceste date vor fi asociate persoanei dumneavoastră numai în situația în care vă autentificați în calitate de utilizator autentificat sau când ne-ați furnizat adresa dumneavoastră de e-mail sau alte informații de identificare atunci când utilizați site-urile web, aplicațiile, serviciile sau instrumentele noastre.
Informații despre locație și datele despre geolocalizare, inclusiv cele provenite de la echipamentul dumneavoastră mobil. Vă rugăm să aveți în vedere că majoritatea echipamentelor mobile vă permit să controlați sau să dezactivați utilizarea serviciilor de localizare printr-o aplicație pe dispozitivul dumneavoastră mobil din meniul de configurare al dispozitivului.
informații referitoare la computer și la conectare, de exemplu statistici despre accesări de pagini, traficul de date către și de la site-uri, adresa URL de referință, date privind anunțurile publicitare, adresa dumneavoastră IP, paginile pe care le accesați pe site-ul nostru de internet și la nivelul serviciilor noastre și informațiile din fișierele de conectare la serverul web.
Din categoria datelor cu caracter personal pe care le colectăm cu ajutorul cookie-urilor, Web-Beacons și tehnologii fac parte următoarele informații:
Folosim cookie-uri și utilizăm Web-Beacons, identificatori unici, precum și tehnologii similare pentru a colecta informații despre paginile pe care le accesați, despre link-urile pe care le selectați și despre alte acțiuni pe care le efectuați în cadrul serviciilor noastre, precum și în asociere cu conținuturilor noastre publicitare sau de e-mail.
Regăsiți informații suplimentare cu privire la utilizarea acestor tehnologii de către noi și despre posibilitatea de limitare a acestora de către dumneavoastră în declarația noastră cu privire la Cookies, Web-Beacons și tehnologii similare.
Din categoria datelor cu caracter personal din alte surse includ următoarele informații:
Completăm datele cu caracter personal pe care le colectăm direct de la dumneavoastră cu informațiile obținute de la terți și le adăugăm la informațiile despre contul dumneavoastră. Informațiile pe care le colectăm de la terți fac parte, de exemplu, date demografice, care prezintă caracter public, informații suplimentare de contact, datele de verificare de credit și informații de la birourile de raportare în domeniul creditării sau de la autorități, în măsura admisă de legislația aplicabilă.
Rețele de socializare: Vă oferim posibilitatea să partajați informații prin intermediul rețelelor de socializare sau să asociați contul dumneavoastră la pagina respectivă din rețeaua de socializare. Aceste rețele de socializate ne pot acorda acces automat la anumite date cu caracter personal care sunt stocate la nivelul respectiv despre dumneavoastră (de exemplu cu privire la conținuturile vizualizate de dumneavoastră, la conținuturile care au fost pe placul dumneavoastră și la informațiile cu privire la aspectele publicitare care v-au fost afișate sau pe care le-ați selectat, etc.). Datele cu caracter personal la care avem acces pot fi controlate de dumneavoastră prin intermediul setărilor de confidențialitate de pe site-ul respectiv al rețelei de socializare și în baza autorizațiilor pe care ni le acordați la conferirea accesului. Când asociați un cont administrat de un site de social media cu contul dumneavoastră și ne permiteți accesul la aceste informații, vom procesa informațiile furnizate de aceste site-uri de social media, în conformitate cu prezenta politică de confidențialitate.
Dacă ne oferiți date cu caracter personal cu privire la o altă persoană, puteți proceda în acest sens numai cu consimțământul acesteia. Ar trebui să informați persoana în cauză cu privire la modul în care procesăm datele cu caracter personal ale acesteia, în conformitate cu politica noastră de confidențialitate.
Datele cu caracter personal colectate de către rețelele de socializate (Social Media Plug-in-uri)
Pe site-ul nostru sunt integrate plug-in-uri ale rețelelor de socializare ale Facebook Inc., SUA(„Facebook“; Prezentare de ansamblu a plugi-in-urilor de Facebook) și ale Twitter Inc., SUA („Twitter“) prin intermediul„Tweet-Button“ sau „Follow-Button“ (recepționați informații cu privire la acest aspect în situația în care accesați link-ul rețelei respective). Dacă accesați o pagină a site-ului nostru care conține un astfel de plugin, prin intermediul plugin-ului va fi realizată o legătură directă între browser-ul dumneavoastră și serverul rețelei respective de socializare. Furnizorul rețelei de socializare recepționează în acest mod informația conform căreia ați accesat site-ul nostru web cu adresa dumneavoastră IP. Dacă selectați plugin-ul în timp ce sunteți autentificat la contul dumneavoastră de utilizator în cauză, dispuneți de posibilitatea de a asocia elementele de conținut ale site-ului nostru la profilul dumneavoastră din rețeaua corespunzătoare de socializare. Acest demers permite rețelei de socializare să asocieze accesarea site-ului nostru cu contul dumneavoastră de utilizator. Atragem atenția asupra faptului că noi, în calitate de furnizor al site-ului nostru, nu dispunem de cunoștințe cu privire la conținutul datelor transmise, precum și la utilizarea acestora de către furnizorul rețelei de socializare. Pentru mai multe informații cu privire la aceste aspecte, consultați politica de confidențialitate a rețelelor de socializare, pe care o puteți accesa după cum urmează pentru rețelele respective de socializare Facebook și Twitter.
Vă rugăm să aveți în vedere că trebuie să fiți deconectat de pe contul de utilizator al rețelei dumneavoastră de socializare în cauză în situația în care accesați site-ul nostru și dacă nu doriți ca rețeaua de socializa să atribuie accesarea de către dumneavoastră a site-ului nostru în funcție de contul respectiv de utilizator.
Utilizăm datele dumneavoastră cu caracter personal pentru diferite scopuri comerciale și în conformitate cu temeiurile legale diferite de prelucrare. În cele ce urmează vă prezentăm o sinteză despre modul în care utilizăm datele dumneavoastră cu caracter personal și la temeiurile legale aplicabile în acest context.
Folosim datele dumneavoastră cu caracter personal pentru a îndeplini și a executa contractul încheiat cu dumneavoastră și pentru a vă pune la dispoziție serviciile noastre (articolul 6 alineatul 1 litera b) din GDPR), pentru a ne îndeplini obligația legală (articolul 6 alineatul 1 litera c) din GDPR) sau pentru a proteja interesele dumneavoastră vitale (articolul 6 alineatul 1 litera d) din GDPR). Acestea includ următoarele cazuri:
pentru a oferi acces la serviciile noastre și a permite utilizarea lor (inclusiv pentru facturare), în special, pentru publicarea de anunțuri și alte tipuri de conținut ale utilizatorului, pentru a furniza serviciile de vânzare în regim de urgență și pentru a permite punerea în aplicare a cererilor de finanțare, precum și pentru a evalua și a perfecționa calitatea și rezultatele serviciilor noastre, pentru a menține serviciile noastre în condiții de siguranță și operaționale și pentru a adapta conținutul site-ului și al serviciilor în baza operațiunilor efectuate de dumneavoastră în funcție de preferințele dumneavoastră;
pentru a verifica datele cu privire la corectitudine și pentru a le examina cu ajutorul furnizorilor terți;
pentru a vă asigura serviciile dorite în beneficiul clienților prin e-mail sau telefon dorit, în special pentru a vă contacta în baza unei programări convenite de dumneavoastră în cadrul măsurilor de promovare a vânzării expres cu un dealer mobile.de, pentru a vă transmite de exemplu confirmarea și actualizarea informației cu privire la întâlnirea programată sau pentru a vă oferi asistență în altă modalitate cu raportare la întâlnire;
pentru a vă oferi acces la vehiculele și căutările memorate și la alte caracteristici oferite de noi;
pentru a vă contacta cu privire la contul dumneavoastră, pentru a remedia problemele în asociere cu contul dumneavoastră, pentru a soluționa litigii, pentru recuperarea creanțelor având ca obiect plata taxelor sau pentru a vă oferi alte servicii în beneficiul clienților (în cazul în care vă vom contacta pentru scopurile menționate mai sus, dispunem de posibilitatea de a lua legătura cu dumneavoastră prin e-mail, telefon, SMS, poștă și prin notificări push mobile);
pentru a vă oferi, cu valorificarea informațiilor generale referitoare la locație, servicii raportate la locație (de exemplu publicitate, rezultate de căutare și alte elemente de conținut personalizate);
pentru a prezenta adresa comercială a dealerilor auto înregistrați pe o hartă de anunțuri a dealerului respectiv (În acest scop transmitem datele de adresă către furnizorii de servicii externi care se pot afla în afara Spațiului Economic European (SEE). În cazul în care un dealer nu dorește ca informațiile sale referitoare la locație să fie afișate pe o hartă cu anunțurile sale, poate contacta în orice moment serviciul de relații cu clienții mobile.de.);
pentru a detecta, a prevenit și a investiga fraude, încălcările de securitate sau alte activități potențial interzise sau ilegale;
pentru a pune în aplicare Condițiile generale de afaceri și/sau principiile, pentru a prezenta politica de confidențialitate sau alte directive.
Noi folosim datele dumneavoastră cu caracter personal pentru a ne urmări interesele noastre legitime, în măsura în care nu predomină interesele sau drepturile și libertățile dumneavoastră fundamentale (articolul 6 alienatul 1 litera f) din GDPR). Am implementat mecanisme de control pentru a coordona interesele noastre cu drepturile dumneavoastră. Pe această bază folosim datele după cum urmează:
pentru îmbunătățirea serviciilor noastre, de exemplu prin revizuirea informațiilor legate de paginile blocate căzute, astfel încât să putem identifica și remedia problemele și să vă oferim o experiență mai bună de utilizator;
pentru personalizarea, măsurarea și îmbunătățirea publicității noastre în baza potențialelor dumneavoastră preferințe;
pentru a vă contacta prin e-mail sau prin poștă, în conformitate cu legislația în vigoare, pentru a vă oferi cupoane valorice, reduceri și oferte speciale, pentru a obține opinia dumneavoastră prin intermediul unor sondaje sau chestionare și pentru a vă informa cu privire la serviciile noastre; aceste demersuri includ informarea dumneavoastră cu privire la preocupările publice sau la alte evenimente actuale legate de utilizarea serviciilor noastre. Acestea pot include invitații de participare la o petiție, o listă de semnături sau orice alt tip de campanie în asociere cu preocupările publice;
pentru a vă pune la dispoziție măsuri de marketing concentrat în funcție de obiective, actualizări de servicii și oferte promoționale care ar putea fi pe placul dumneavoastră;
pentru verificarea calității și a succesului campaniilor noastre de marketing prin e-mail (de exemplu, prin analizarea ratelor de deschidere și de accesare);
pentru monitorizarea și îmbunătățirea securității informațiilor a serviciilor noastre.
Cu consimțământul dumneavoastră (articolul 6 alineatul 1 litera a) din GDPR), dispunem de posibilitatea de a utiliza datele dumneavoastră cu caracter personal:
pentru a vă transmite publicitate prin telefon, e-mail sau SMS sau invitații pentru a participa la evaluări ale dealerilor, sondaje sau studii de piață;
pentru a vă pune la dispoziție publicitate cu privire la alți membri ai grupului de întreprinderi eBay Inc.;
pentru a vă pune la dispoziție publicitate cu privire la terți;
pentru a adapta publicitatea furnizorilor terți pe care o puteți vizualiza eventual pe paginile de internet ale furnizorilor terți;
pentru a determina locația dumneavoastră geografică exactă, pentru a vă putea oferi servicii bazate pe locație;
pentru a vă transmite date cu caracter personal pentru oferte de finanțare către partenerii noștri corespunzători (a se vedea mai jos).
Dispuneți de dreptul de revocare în orice moment a acordului dumneavoastră și de a vă exercita dreptul de contestare.
Dispunem de posibilitatea de a utiliza tehnologii având semnificația de instrument de adoptare automatizată a deciziilor sau de elaborare a profilului. Nu vom adopta decizii automate despre dumneavoastră care ar putea să vă afecteze în mod semnificativ, exceptând situația în care o asemenea decizie este necesară în baza unui contract încheiat cu dumneavoastră, în care am obținut consimțământul dumneavoastră sau în care ne revine prin lege obligația de a folosi această tehnologie.
Opțiunile dumneavoastră privind modul în care putem folosi datele dumneavoastră cu caracter personal
Puteți alege modul în care vă putem folosi datele dumneavoastră cu caracter personal, pentru a vă transmite notificări de marketing și pentru a vă afișa anunțuri publicitare personalizate.
Setări pentru comunicările de marketing
Dacă nu mai doriți să primiți comunicări de marketing din partea noastră, dispuneți de posibilitatea de dezactivare a acestora prin intermediul link-ul din e-mail-ul recepționat de dumneavoastră sau prin opțiunile de configurare pentru mesajele din contul dumneavoastră (My Mobile.de / Prelucrarea datelor mele de contact / Profilul meu), sau de a ne contacta cu utilizarea datelor de contact menționate mai jos (de exemplu prin e-mail la datenschutz@team.mobile.de) sau de a vă dezabona prin intermediul link-ului de dezabonare din cadrul mesajului de marketing, respectiv publicitar. Nu vom vinde, pune la dispoziție sau transmite în altă modalitate datele dumneavoastră cu caracter personal fără acordul terților, în scopuri de marketing.
Afișaje publicitate personalizate și analize de utilizare
Dacă nu doriți să recepționați publicitate personalizată sau dacă nu doriți ca noi să înregistrăm date pseudonimizate cu privire la accesarea de către dumneavoastră a site-ului nostru și la utilizarea serviciilor, aplicațiilor și instrumentelor noastre, dispuneți de posibilitatea de a formula opoziție față de această situație sau de a vă revoca acordul, prin respectarea instrucțiunilor din mesajul publicitat în cauză sau a explicațiilor noastre cu privire la Cookies, Web-Beacons și tehnologii similare. Informațiile privind afișarea publicității online adaptate în funcție de utilizare pe site-urile noastre și pe alte site-uri web și despre modul în care le puteți dezactiva pot fi consultate în mod direct de dumneavoastră și pe pagina de informare a companiei noastre. Exprimarea dezacordului, respectiv dezactivarea face ca dumneavoastră să nu mai recepționați publicitate personalizată, dar există cu toate acestea posibilitatea de colectare a datelor cu caracter personal, în sensul descrierii din prezenta politică de confidențialitate În lipsa acordului dumneavoastră nu permitem terților să monitorizeze sau să colecteze datele dumneavoastră cu caracter personal pe site-urile noastre, în scopuri publicitare proprii.
Când vă conectați prin intermediul contului nostru la serviciile noastre, veți rămâne conectat la contul dumneavoastră pentru o perioadă de timp până când vă deconectați. Utilizați aplicația noastră, rămâneți conectat (ă) permanent autentificat după ce vă conectați.
Dacă utilizați un computer public sau autorizat, vă recomandăm să nu alegeți să rămâneți conectat, ci să vă deconectați. Dumneavoastră sau un alt utilizator al computerului / browser-ului la care v-ați conectat poate vizualiza majoritatea secțiunilor contului dumneavoastră, le poate accesa și poate efectua toate activitățile de cont admise pe parcursul acestei faze de autentificare, fără acordul dumneavoastră.
În acțiunile specifice și operațiunile la nivel de cont care pot fi efectuate de către dumneavoastră sau un alt utilizator al acestui computer/browser sunt incluse:
Publicarea unui anunț sau contactarea unui vânzător
Vizualizarea activităților dumneavoastră
Vizualizarea paginii dumneavoastră My mobile.de
Vizualizarea sau editarea autovehiculelor și căutărilor memorate
Efectuarea activităților post-vânzare, de exemplu furnizarea de feedback sau depunerea de contestații.
Dacă încercați să modificați parola, numele de utilizator, alte informații de cont sau alte operațiuni la nivel de cont , altele decât cele enumerate mai sus, este posibil să fie necesar să introduceți parola dumneavoastră.
În mod normal, puteți întrerupe sesiunea dumneavoastră înregistrată prin deconectarea și/sau prin ștergerea cookie-urilor. Dacă ați activat anumite setări de confidențialitate ale browser-ului, închiderea browser-ului dumneavoastră poate conduce la încheierea sesiunii dumneavoastră de conectare.
Puteți accesa, verifica și modifica datele dumneavoastră cu caracter personal prin conectarea la contul dumneavoastră. Vă rugăm să actualizați datele dumneavoastră cu caracter personal fără întârziere, dacă acestea se modifică sau sunt incorecte. Vă rugăm să aveți în vedere că este posibil să nu mai puteți modifica sau șterge o postare publică imediat după publicarea acesteia.
Vă respectăm drepturile legale:
Aveți dreptul să cunoașteți datele cu caracter personal pe care le stocăm despre dumneavoastră (articolul 15 din GDPR).
La cerere, vă vom furniza o copie a datelor dumneavoastră cu caracter personal într-o formă structurată, uzuală și care poate fi citită automat (articolul 20 GDPR).
Dacă datele dumneavoastră cu caracter personal sunt inexacte sau incomplete, aveți dreptul să ne solicitați să le corectăm, respectiv să le completăm (articolul 16 din GDPR).
Aveți dreptul să vă opuneți în orice moment prelucrării datelor dumneavoastră cu caracter personal.
De asemenea, puteți să ne solicitați să ștergem sau să limităm datele dumneavoastră cu caracter personal; acest drept este determinat de legislația aplicabilă și poate produce efect cu privire la accesul la unele dintre serviciile noastre (articolele 17 și 18 din GDPR).
Pentru a solicita informații și pentru a identifica dacă pot fi aplicabile taxe în conformitate cu legislația în vigoare, vă rugăm să ne contactați folosind detaliile de contact de mai jos. Dacă aveți dreptul la informare, la modificarea sau la radierea datelor dumneavoastră cu caracter personal, în anumite circumstanțe, în conformitate cu legislația națională aplicabilă, dispunem de posibilitatea de a refuza acordarea unor astfel de informații, respectiv de a respinge corectarea sau ștergerea datelor dumneavoastră cu caracter personal.
Dacă ne solicitați să sistăm integral sau parțial prelucrarea datelor dumneavoastră cu caracter personal sau dacă revocați consimțământul cu privire la utilizarea sau comunicarea datelor dumneavoastră cu caracter personal în scopurile menționate în prezenta politică de confidențialitate, este posibil să nu puteți beneficia de toate serviciile și prestațiile de asistență în beneficiul clienților oferite utilizatorilor noștri în cadrul prezentei politici de confidențialitate și în baza Condițiilor generale de afaceri ale societății noastre.
La solicitarea dumneavoastră, vă vom închide contul și vă vom șterge datele dumneavoastră cu caracter personal cât mai curând posibil, în funcție de activitatea dumneavoastră pe cont și în conformitate cu legislația în vigoare.
În ce cazuri transferăm datele dumneavoastră cu caracter personal
La solicitarea dumneavoastră, putem transmite datele dumneavoastră cu caracter personal altor membri ai grupului de întreprinderi eBay Inc. sau terților în următoarele scopuri:
Către membrii grupului de întreprinderi eBay Inc., care le pot utiliza în următoarele scopuri:
pentru furnizarea elementelor comune de conținut și a serviciilor (de exemplu noua înregistrare, tranzacții și servicii de relații cu clienții);
pentru identificarea și prevenirea eventualelor demersuri frauduloase și ilegale a încălcărilor în asociere cu Condițiile generale de afaceri sau principiile companiei noastre și a atingerilor aduse securității datelor;
pentru punerea la dispoziție a anunțurilor publicitare personalizate pentru dumneavoastră;
pentru îmbunătățirea propriilor produse, site-uri web, aplicații, servicii, instrumente și comunicări de marketing;
Membrii grupului nostru de întreprinderi eBay Inc. vor folosi datele dumneavoastră cu caracter personal pentru comunicarea de mesaje de marketing numai dacă v-ați exprimat acordul pentru a recepționa astfel de comunicări sau dacă acest demers este admis în alt mod în sensul prevederilor legale.
Către dealerii mobile.de:
pentru a efectua o solicitare de contact inițiată de dumneavoastră către dealerul mobile.de în cauză;
pentru a permite dealerilor mobile.de selectați de dumneavoastră pentru programare în cadrul unei vânzări în regim expres contactarea în baza informațiilor de contact specificate de dumneavoastră (nume, adresa de e-mail, numărul de telefon) cu privire la vânzarea dumneavoastră în regim expres;
în cadrul unei solicitări de finanțare formulate de dumneavoastră pentru un autovehicul oferit de către dealerul respectiv mobile.de.
Către furnizorii terți de servicii și partenerii din cadrul instituțiilor financiare:
pentru a ne oferi asistență la furnizarea serviciilor noastre (inclusiv soluția de feedback), la efectuarea plăților și la furnizarea de publicitate personalizată;
pentru a ne oferi asistență în asociere cu opțiunile extinse de prezentare, inclusiv integrarea hărților în anunțurile cu menționarea locației dealerului;
pentru a ne susține la prevenirea, identificarea, limitarea și investigarea operațiunilor cu potențial ilegal, la încălcările Condițiilor generale de afaceri sau principiile societății noastre, în caz de fraudă și/sau la încălcările siguranței, în asociere cu colectarea facturilor și cu alte operațiuni comerciale;
Instituțiile financiare și alți parteneri din sectorul financiar cu care colaborăm, pentru a vă oferi produse financiare, cum ar fi finanțarea vehiculelor, și pentru a vă putea prezenta o comparație între asigurări și soluțiile de finanțare. Acești parteneri financiari utilizează datele dumneavoastră cu caracter personal numai dacă și în măsura în care v-ați exprimat consimțământul în acest sens
Către furnizorii terți ai site-urilor de internet, de aplicații și instrumente, precum și către alți membri ai grupului de întreprinderi eBay, în special anunțurile sintetice de pe eBay:
cu care colaborăm în baza Condițiilor generale de afaceri ale companiei noastre, pentru ca aceștia să publice sau să promoveze anunțurile dumneavoastră și conținutul lor pe site-ul lor sau în cadrul aplicațiilor și instrumentelor acestora. În măsura în care vom transmite furnizorilor terți, împreună cu conținutul anunțurilor, și date cu caracter personal, acest demers se realizează exclusiv pe baza unui contract care restricționează utilizarea datelor cu caracter personal de către terț și impune în sarcina acestuia efectuarea de măsuri de securitate în ceea ce privește aceste date. Se interzice terților în special să vândă, să închirieze sau să dezvăluie în alt mod terților datele cu caracter personal conținute în anunțurile dumneavoastră. La comunicarea către membrii grupului nostru de întreprinderi rezultă astfel de restricții în temeiul regulilor noastre comune obligatorii (Binding Corporate Rules - BCRs, a se vedea mai jos).
Autorităților de urmărire penală, terților în cadrul procedurilor judiciare și terților autorizați legal:
Pentru respectarea obligațiilor noastre legale, pentru punerea în aplicare a Condițiilor generale de afaceri și a principiilor companiei noastre, pentru apărarea drepturilor pentru ca o ofertă sau alte elemente de conținut să nu încalce drepturi ale terților sau pentru a proteja drepturile, proprietatea sau siguranța terților;
Către autoritățile de urmărire penală, agențiile guvernamentale sau terței autorizați în temeiul unei solicitări de informații în legătură cu o investigație sau în asociere cu suspiciunea privind comiterea de infracțiuni, a unei fapte ilegale sau a oricărui alt demers care poate conduce la o răspundere legală în sarcina noastră sau a unui alt utilizator, care poate avea ca rezultat o responsabilitate pentru noi sau un alt utilizator. Vom dezvălui numai informații relevante pentru verificare sau solicitare, de exemplu numele, orașul, codul poștal, numărul de telefon, adresa de e-mail, adresa IP, listarea conținuturile anunțuri, plângerile privind săvârșirea de fraude;
La titularii de drepturi care au încheiat un acord de confidențialitate cu noi, în legătură cu o investigație cu privire la săvârșirea unei fraude, la încălcarea drepturilor de proprietate intelectuală sau orice altă activitate ilegală, în măsura în care, conform propriei aprecieri, suntem de părere că acest demers este necesar sau util. În astfel de cazuri, vom comunica numele, adresa, orașul, codul poștal, țara, numărul de telefon, adresa de e-mail, numele companiei și conținuturile anunțului; acordul de confidențialitate stipulează, printre altele, că datele pot fi utilizate exclusiv în legătură cu procedurile judiciare și/ sau obținerea de informații juridice și/sau formularea de răspunsuri la întrebările utilizatorului care a publicat anunțul respectiv;
Birourilor de credit, în măsura în care acest demers este admis conform legislației aplicabile;
Terților care inițiază o procedură judiciară sau sunt implicați într-un proces judiciar, în măsura în care ne prezintă un mandat legal, o hotărâre judecătorească sau o dispoziție juridică similară, dacă putem presupune cu bună credință că divulgarea datelor este necesară pentru a evita un pericol iminent la adresa vieții și a integrității fizice sau pentru evitarea pierderii financiare sau pentru a notifica o suspiciune cu privire la săvârșirea unei acțiuni ilegale.
În cazul unei fuziuni cu o altă companie sau a unei preluări de către o altă companie, dispunem de posibilitatea de a distribui informații către respectiva companie, în conformitate cu politica noastră globală de confidențialitate. În cazul în care se va produce un astfel de eveniment, vom solicita entității noi care face obiectul unei fuziuni să respecte această politică de confidențialitate cu privire la datele dumneavoastră cu caracter personal. Dacă datele dumneavoastră cu caracter personal sunt colectate, utilizate, distribuite sau stocate în alt scop, care nu este menționat în această politică de confidențialitate, veți fi informat în prealabil cu privire la prelucrarea datelor dumneavoastră cu caracter personal în aceste scopuri noi.
Stocăm informațiile dumneavoastră personale atâta timp cât este necesar pentru furnizarea serviciilor pe care le solicitați sau pentru orice alte scopuri necesare, cum ar fi îndeplinirea obligațiilor noastre legale, soluționarea litigiilor și punerea în aplicare a Condițiilor generale de afaceri și a principiilor companiei noastre.
Termenele noastre specifice de arhivare pentru datele cu caracter personal sunt documentate în directivele noastre cu privire la arhivare. Durata de timp pentru care arhivăm informațiile personale poate varia considerabil, în funcție de contextul serviciilor oferite de noi și de obligațiile noastre legale. Următorii factori influențează în mod specific perioada de arhivare:
Cat timp sunt datele personale necesare pentru a furniza serviciile noastre?
Acestea includ, printre altele, menținerea și îmbunătățirea performanței produselor noastre, securitatea sistemelor noastre și administrarea corespunzătoare a documentelor comerciale și financiare corespunzătoare. Aceasta este regula generală care formează baza majorității termenelor noastre de arhivare.
Datele cu caracter personal sunt sensibile?
În caz afirmativ, o perioadă redusă de arhivare este de regulă potrivită.
V-ați exprimat consimțământul pentru o perioadă mai lungă de arhivare?
În acest caz, stocăm datele conform consimțământului dumneavoastră.
Suntem supuși unei obligații legale, contractuale sau similare de a arhiva datele dumneavoastră cu caracter personal?
Exemplele în acest sens includ legile imperative privind arhivarea datelor pe stoc în jurisdicția corespunzătoare, dispozițiile autorităților cu privire la arhivarea datelor, care prezintă relevanță pentru o verificare, sau datele cu caracter personal arhivate în scopul soluționării litigiilor.
După ce nu mai avem nevoie de datele dumneavoastră cu caracter personal, vom efectua eliminarea acestora în conformitate cu politica noastră de arhivare și ștergere a datelor.
Când accesați site-urile noastre sau folosiți serviciile, aplicațiile, instrumentele sau mesajele noastre, noi sau furnizorii noștri autorizați de servicii putem utiliza cookie-uri și alte tehnologii similare. Acest demers este efectuat pentru a vă oferi o experiență mai bună, mai rapidă și mai sigură, precum și pentru scopuri de publicitate și marketing. Pentru mai multe informații, consultați declarația noastră privind Cookie-uri, Web-Beacons și tehnologii similare.
Această politică vă oferă, de asemenea, informații suplimentare despre utilizarea procedurilor de analiză a utilizării site-urilor web, a aplicațiilor, serviciilor și instrumentelor noastre (inclusiv Google Analytics și a Procedurii „SZMnG” pentru măsurarea domeniului de aplicabilitate), precum și a posibilităților pentru contestarea, respectiv dezactivarea acestor proceduri.
Protejăm datele dumneavoastră cu caracter personal prin măsuri tehnice și organizaționale de securitate, pentru a minimiza riscurile asociate pierderii, utilizării abuzive, accesului neautorizat, divulgării neautorizate și modificării. În acest sens folosim de exemplu firewall-uri și criptare de date, restricții fizice de acces fizic la centrele noastre de calcul și controale de autorizare a accesului la date. Informații suplimentare privind tema siguranței pot fi consultate de dumneavoastră la Pagina de îndrumare.
mobile.de face parte din grupul eBay Classifieds, deținut de eBay Inc. eBay Inc. dispune de politici de confidențialitate imperative, aplicabile la nivel mondial, cunoscute sub denumirea de (Binding Corporate Rules, BCRs). Prin intermediul acestora ne angajăm să vă protejăm datele cu caracter personal și să respectăm obligațiile noastre de confidențialitate și standardele globale de securitate, indiferent de locul în care au fost colectate, utilizate sau stocate datele dumneavoastră cu caracter personal în grupul nostru de întreprinderi. BCR-urile noastre au fost recunoscute de către mai multe autorități de protecție a datelor din Uniunea Europeană. Aceasta înseamnă că tratăm datele dumneavoastră cu caracter personal în cadrul grupului de companii eBay Inc. în conformitate cu standardele de confidențialitate ale Uniunii Europene. Pentru mai multe informații despre BCR și standardele noastre globale de confidențialitate, accesați centrul de confidențialitate eBay.
Ce se întâmplă în cazul în care distribuiți datele dumneavoastră cu caracter personal pe paginile noastre de internet sau în cadrul aplicațiilor noastre.
Alți utilizatori au acces la informațiile pe care dumneavoastră le aprobați la mobile.de sau le transmiteți altor utilizatori. Site-ul nostru permite utilizatorilor să publice și să transmită altor utilizatori anunțuri și alte informații, astfel încât alți utilizatori să poată accesa aceste informații. Deoarece vă puteți conecta direct și cu alți utilizatori prin intermediul serviciilor noastre, vă recomandăm să acordați o atenție deosebită modului în care publicați informațiile personale și cui le trimiteți. Răspunderea cu privire la datele cu caracter personal pe care le publicați și le transmiteți altor utilizatori prin intermediul serviciilor noastre vă revine exclusiv dumneavoastră, iar noi nu putem garanta protecția sau securitatea datelor partajate în acest mod.
Răspunderea dumneavoastră pentru datele cu caracter personal pe care le recepționați prin intermediul mobile.de
În situația în care comunicați cu un alt utilizator (de exemplu o persoană interesată) și recepționați date cu caracter personal din partea acestuia (cum ar fi numele, adresa de e-mail sau alte date de contact), sunteți, independent de noi, responsabil pentru astfel de date și trebuie să respectați legile aplicabile privind protecția datelor. Puteți utiliza datele cu caracter personal la care aveți acces numai în scopul derulării contactului prin mobile.de și pentru tranzacția rezultată în acest mod, precum și pentru scopuri cu privire la care și-a exprimat expres consimțământul utilizatorul la care se referă datele.
E-mailuri nedorite și de amenințare
Nu tolerăm utilizarea abuzivă a serviciilor noastre. Nu sunteți autorizat să utilizați instrumentele noastre de mesagerie pentru a expedia mesaje spam sau alte elemente de conținut care încalcă Condițiile generale de afaceri sau principiile companiei noastre. Nu dispuneți de permisiunea de a adăuga alți utilizatori la listele de destinatari de e-mail-uri, de a-i contacta telefonic în scopuri comerciale sau de a le transmite acestora mesaje text în scopuri comerciale, chiar dacă utilizatorul respectiv a achiziționat un produs de la dumneavoastră, în măsura în care utilizatorul nu și-a exprimat expres acordul în acest sens. Expedierea de e-mail-uri sau mesaje text nedorite sau de amenințare reprezintă o încălcare a Condițiilor generale de afaceri ale companiei noastre. Vă rugăm să raportați un astfel de e-mail spam sau fraudulos la Departamentul de relații cu clienții. Dacă sunteți de părere că s-a produs un abuz cu privire la contul dumneavoastră, vă rugăm să ne comunicați acest aspect la adresa datenschutz@team.mobile.de.
Noi scanăm automat mesajele transmise prin intermediul instrumentelor noastre de comunicare și le filtrăm, în funcție de posibilități, manual pentru a le verifica cu privire la prezența de mesaje spam, viruși, atacuri de tip phishing și la alte activități nocive și ilegale sau la elemente interzise de conținut și pentru a bloca întregul mesaj sau conținutul interzis, dacă este necesar. Cu toate acestea, nu stocăm cu caracter permanent mesaje transmise prin intermediul acestor instrumente.
Sfera privată a copiilor
Serviciile noastre sunt reprezentate de site-uri și servicii accesibile cu caracter general și care nu sunt destinate copiilor. Nu colectăm cu bună știință date cu caracter personal de la utilizatori care sunt considerați a fi copii conform legilor naționale respective.
Regulile de confidențialitate ale terților
Prezenta politică de confidențialitate se aplică numai utilizării și divulgării datelor cu caracter personal pe care le colectăm de la dumneavoastră în asociere cu furnizarea serviciilor noastre. Dacă divulgați datele dumneavoastră unor terți sau dacă sunteți redirecționat către site-ul web al unui terț, se aplică politica de confidențialitate a terțului.
Nu putem garanta confidențialitatea sau securitatea datelor dumneavoastră după ce acestea au fost divulgate unu terț. Din acest motiv, vă recomandăm să consultați politicile de confidențialitate, precum și politicile de securitate a datelor partenerilor dumneavoastră comerciali cu atenție înainte de a efectua o tranzacție și de a comunica datele dumneavoastră, chiar dacă terțul respectiv deține calitatea de cumpărător sau vânzător pe site-urile noastre.
Dacă aveți întrebări sau reclamații cu privire la prezenta politică de confidențialitate, la principiile noastre globale de protecție a datelor sau la modalitatea în care gestionăm datele, vă rugăm să ne contactați prin e-mail la adresa datenschutz@team.mobile.de sau să luați legătura cu Departamentul de relații cu clienții al companiei noastre.
De asemenea, ne puteți contacta și în scris la adresa: mobile.de GmbH - Aspecte privind politica de confidențialitate, Albert-Einstein-Ring 2-6, D-14532 Kleinmachnow Dreilinden. Pentru mai multe informații despre eBay Inc. și despre modul în care eBay administrează și protejează datele dumneavoastră cu caracter personal, vă rugăm să consultanți Centrul eBay de protecție a datelor.
Nu este afectat dreptul dumneavoastră de a depune contestații la autoritate de supraveghere în domeniul protecției datelor.
Autoritatea noastră competentă de protecție a datelor este reprezentată de:
Responsabilul landului pentru protecția datelor și dreptul la acces la dosar Brandenburg
Dacă nu aveți dubii neelucidate cu privire la protecția datelor sau la valorificarea datelor sau dacă sunteți de părere că solicitarea dumneavoastră nu a fost soluționată cu satisfacerea exigențelor dumneavoastră, puteți contacta de asemenea la adresa https://feedback-form.truste.com/watchdog/request responsabilul nostru independent pentru soluționarea conflictelor, cu sediul în SUA (gratuit).